ROMÂNIA
JUDETUL TIMIŞ							
MUNICIPIUL TIMISOARA
PRIMAR
SC2017 – 24673- 04.10.2017
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
 privind conferirea Titlului de Cetăţean de Onoare al Municipiului Timişoara doamnei Doina Popa
___________________________________________________
Motivul emiterii proiectului de hotărâre

1. Descrierea situatiei actuale
Titlul de „Cetăţean de onoare al Municipiului Timişoara” se acordă în baza HCL nr. 138 din data de 18.10.2016. Titlul de „Cetăţean de onoare al municipiului Timişoara” reprezintă cea mai înaltă distincţie acordată de către Consiliul Local al Municipiului Timişoara şi se decernează categoriilor de personalităţi care, prin realizările lor deosebite, au făcut cunoscut numele municipiului Timişoara, în ţară şi străinătate. 
Prin adresele cu nr. SC2017-022495-08.09.2017 şi SC2017-022529-08.09.2017, domnul Ion Rizea, Directorul General al Teatrului “Mihai Eminescu” Timişoara şi domnul Cornel Ungureanu, preşedintele Filialei Timişoara Uniunii Scriitorilor din România, o propun pe doamna Doina Popa, secretar literar al Teatrului Naţional şi fondator al Fundaţiei Culturale „Artmedia” pentru Titlul de „Cetăţean de onoare al municipiului Timişoara”.
2. Schimbari preconizate și rezultate așteptate
Imaginea Timişoarei, Capitală Europeană a Culturii în anul 2021 este construită şi reprezentată la nivel local, naţional şi internaţional de personalităţile ei culturale, artistice, sportive, de medici, ingineri, specialişti cu rezultate deosebite, veterani de război, persoane care, prin acţiunile lor au preîntâmpinat producerea de evenimente grave, sau, prin sacrificiul suprem au salvat vieţile concetăţenilor lor. 
Menirea Titlului de „Cetăţean de onoare al Municipiului Timişoara” este aceea de a-i descoperi, de a-i pune în valoare şi de a le acorda recunoşterea meritată, tuturor acelora care şi-au pus amprenta asupra dezvoltării municipiului Timişoara şi a imaginii acestuia.
Doamna Doina Popa, personalitate marcantă a municipiului Timişoara, conform documentaţiei depuse, este îndreptăţită să primească Titlul de „Cetăţean de onoare al Municipiului Timişoara”  pentru prestigioasa sa activitate culturală desfăşurată în folosul comunităţii şi pentru remarcabila sa contribuţie la promovarea spectacolului de teatru românesc. 
3. Alte informatii: -
4. Concluzii
Ţinând cont de cele enumerate mai sus, apreciez ca fiind oportună promovarea proiectului de hotărâre privind conferirea Titlului de “Cetăţean de onoare al municipiului Timişoara” doamnei Doina Popa şi supun dezbaterii Consiliului Local documentaţia aferentă.

